ถ่อว่าเป็นร้านใหม่ที่เพื่อนๆ หลายคนไปกินกันแล้วถ่ายรูปมาโชว์ เลยต้องไปหาก นบ้าง ร้านมีที่จอดรถพอสมควรใกล้เคียงกับโต๊ะที่ให้บริการ การจัดร้านค่อนข้างสวยงาม มีทั้งแบบเอา์ดอร์และอยู่ในห้องแอร์ 

เมนูอาหารมีทั้งอาหารนานาชาติที่ไม่หลากเมนูเท่าไหร่ แต่เท่าที่สั่งถือว่ารสชาติอร่อยดีทีเดียว ไม่ว่าจะเป็น คาร์โบนาร่า ที่เพื่อนแนะนำมา, ยำต่างๆ ที่เราเลือกสั่งยำแซลมอน อร่อยแต่จานเล็กมาก อีกจานเป็นป่อเปี๊ยะคุณยาย รสชาติดีครับ

นอกจากอาหารก็ยังมีเบียร์รสชาติต่างๆ เราเลือกสั่งเบียร์ผลไม้มากินกันเพลินๆ ที่เห็นมีเมนูชา_กาแฟด้วยนะครับเนี่ย

ราคาโดยรวมถือว่า แพงพอสมควร อาหาร 3 อย่าง เบียร์ผลไม้ 2 ขวด รวมแล้ว 835 บาท

ร้านไม่กว้างขวางอย่างที่คิด แต่ตกแต่งได้สวยงาม มีจุดให้ถ่ายรูปเป็นที่ระลึก แต่จุดที่เห็นได้ชัดว่าทำลายความสุขในการรับประทานคือ ยุงเยอะมาก ถึงขนาดทุกโต๊ะต้องมีซอฟเฟลไว้ให้ลูกค้า